Covid-19-statistieke: Soveel nuwe gevalle, sterftes aangemeld  Dr. Zweli Mkhize, minister van gesondheid. (Foto: Jairus Mmutle/GCIS) Altesaam 151 209 bevestigde gevalle van Covid-19 is nou in Suid-Afrika aangemeld – ŉ toename van 6 945 gevalle in die afgelope 24 uur. Zweli Mkhize, die minister van gesondheid, het gesê nog 128 Covid-19-verwante sterftes is in dié tydperk aangemeld. Dit bring die land se dodetal op 2 567 te staan. ŉ Bykomende 52 sterftes is in die Wes-Kaap aangemeld, 36 in Gauteng en 25 in die Oos-Kaap. Altesaam 73 543 pasiënte het egter in dié stadium reeds van Covid-19 herstel. Volgens Mkhize is 1 630 008 toetse tot op hede uitgevoer waarvan meer as die helfte (52%) in die private sektor gedoen is. Provinsiale statistieke: Sterftes en persone wat herstel het: Ouderdomme: Geslag: Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.